“กลุ่มไฟแนนซ์” เด้ง! เก็งต้นทุนการเงินลด หวัง “เฟด” ชะลอขึ้นดอกเบี้ย
MTC-TIDLOR-SAWAD-ASK เด้งรับ Sentiment เฟดไม่เร่งขึ้นดอกเบี้ยแรง หลังเงินเฟ้อออกมาต่ำคาด หนุนต้นทุนการเงินลดลง
MTC-TIDLOR-SAWAD-ASK เด้งรับ Sentiment เฟดไม่เร่งขึ้นดอกเบี้ยแรง หลังเงินเฟ้อออกมาต่ำคาด หนุนต้นทุนการเงินลดลง
11 พ.ย. 2565

ผู้สื่อข่าวรายงานว่า วันนี้ (11 พ.ย.) ราคาหุ้นกลุ่มไฟแนนซ์ปรับตัวขึ้นถ้วนหน้า รับ Sentiment บวก เงินเฟ้อสหรัฐชะลอตัวลง เป็นปัจจัยหนุนให้ธนาคารกลางสหรัฐ (เฟด) ไม่เร่งขึ้นดอกเบี้ย ส่งผลดีต่อต้นทุนการเงินปรับตัวลง เมื่อเวลา 11:47 น. นำโดย
บริษัท เมืองไทย แคปปิตอล จำกัด (มหาชน) หรือ MTC อยู่ที่ระดับ 36.75 บาท บวก 2.25 บาท หรือ 6.52% สูงสุดที่ระดับ 37 บาท ต่ำสุดที่ระดับ 35.50 บาท ด้วยมูลค่าการซื้อขาย 752.47 ล้านบาท
บริษัท เงินติดล้อ จำกัด (มหาชน) หรือ TIDLOR อยู่ที่ระดับ 26.75 บาท บวก 1.50 บาท หรือ 5.94% สูงสุดที่ระดับ 27.25 บาท ต่ำสุดที่ระดับ 26 บาท ด้วยมูลค่าการซื้อขาย 652.83 ล้านบาท
บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD อยู่ที่ระดับ 43.75 บาท บวก 2.25 บาท หรือ 5.42% สูงสุดที่ระดับ 44.25 บาท ต่ำสุดที่ระดับ 43 บาท ด้วยมูลค่าการซื้อขาย 596.33 ล้านบาท
บริษัท เอเซียเสริมกิจลีสซิ่ง จำกัด (มหาชน) หรือ ASK อยู่ที่ระดับ 35.75 บาท บวก 1.50 บาท หรือ 4.38% สูงสุดที่ระดับ 36 บาท ต่ำสุดที่ระดับ 35 บาท ด้วยมูลค่าการซื้อขาย 71.80 ล้านบาท
นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า หุ้นกลุ่มไฟแนนซ์ปรับตัวขึ้นกันถ้วนหน้า คาดตอบรับ Sentiment บวก จากตัวเลขเงินเฟ้อของสหรัฐออกมาต่ำกว่าคาดการณ์ หรือเพิ่มขึ้นในอัตราชะลอลง เป็นปัจจัยหนุนให้ธนาคารกลางสหรัฐ (เฟด) ไม่เร่งขึ้นดอกเบี้ยในการประชุมเดือน ธ.ค.นี้ โดยตลาดมองที่ 0.50% ส่งผลดีต่อต้นทุนการเงินของกลุ่มไฟแนนซ์ปรับตัวลงตามทิศทางดอกเบี้ย จากก่อนหน้านี้ต้นทุนการเงินในกลุ่มนี้ค่อนข้างกดดันราคาหุ้นปรับตัวลงค่อนข้างมากในช่วงที่ผ่านมา
ขณะที่ราคาหุ้นปัจจุบันเริ่มน่าสนใจ จากดอกเบี้ยที่คาดว่าจะผ่านจุดสูงสุดไปแล้ว และผลการดำเนินงานที่เริ่มเห็นสัญญาณของการฟื้นตัวขึ้น แนะนำซื้อ ASK จากโมเมนตัมงบไตรมาส 3/65 น่าจะออกมาทำสถิติสูงสุดใหม่, การปลดล็อกในเรื่องของต้นทุน และมีผลกระทบจากดอกเบี้ยขาขึ้นน้อยกว่าตัวอื่น ให้ราคาเป้าหมายที่ 48 บาท ยังมีอัพไซด์อีกมาก